

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มกราคม 2564

เรื่อง การทดสอบทางการศึกษาระดับชาติขั้นพื้นฐาน (O-NET) ชั้นประถมศึกษาปีที่ 6 และชั้นมัธยมศึกษาปีที่ 3  
 และการทดสอบทางการศึกษาระดับชาติด้านอาชีวศึกษา (V-NET) ระดับประกาศนียบัตรวิชาชีพชั้นปีที่ 3   
 (ปวช. 3) ประจำปีการศึกษา 2563

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาประกาศกระทรวงศึกษาธิการ เรื่อง นโยบายการทดสอบทางการศึกษาแห่งชาติ (O-NET)

ลงวันที่ 16 กันยายน 2562 จำนวน 1 ฉบับ

2. สำเนาประกาศกระทรวงศึกษาธิการ เรื่อง นโยบายการทดสอบทางการศึกษาแห่งชาติ (O-NET)

ลงวันที่ 25 ธันวาคม 2563 จำนวน 1 ฉบับ

3. สำเนาหนังสือสำนักงานคณะกรรมการการศึกษาขั้นพื้นฐาน ด่วนที่สุด ที่ ศธ 04006/ว 108

ลงวันที่ 13 มกราคม 2564 จำนวน 1 ฉบับ

## ด้วยสถาบันทดสอบทางการศึกษาแห่งชาติ (องค์การมหาชน) กำหนดให้มีการทดสอบทางการศึกษาระดับชาติขั้นพื้นฐาน (O-NET) ให้กับนักเรียนชั้นประถมศึกษาปีที่ 6 ชั้นมัธยมศึกษาปีที่ 3 และชั้นมัธยมศึกษาปีที่ 6 และการทดสอบทางการศึกษาระดับชาติด้านอาชีวศึกษา (Vocational National Educational Test : V-NET) ให้แก่นักเรียนระดับประกาศนียบัตรวิชาชีพชั้นปีที่ 3 (ปวช. 3) หรือเทียบเท่า ในโรงเรียนทุกสังกัดเป็นประจำทุกปี เพื่อนำผลไปใช้ในการยกระดับมาตรฐานและคุณภาพการศึกษาของสถานศึกษา หรือใช้เป็นองค์ประกอบ ในการศึกษาต่อ และกรมส่งเสริมการปกครองท้องถิ่นได้รับทราบข้อมูลการดำเนินการที่เกี่ยวข้องกับการทดสอบ ทางการศึกษาระดับชาติขั้นพื้นฐาน (O-NET) และการทดสอบทางการศึกษาระดับชาติด้านอาชีวศึกษา (V-NET) ดังนี้

1. จากสถานการณ์การแพร่ระบาดของโรคติดเชื้อไวรัสโคโรนา 2019 (COVID–19) ส่งผลกระทบ  
ให้สถานศึกษาหลายแห่งต้องปิดทำการเรียนการสอน กระทรวงศึกษาธิการจึงได้มีประกาศ เรื่อง นโยบายการทดสอบทางการศึกษาระดับชาติขั้นพื้นฐาน (O-NET) ปีการศึกษา 2563 ลงวันที่ 25 ธันวาคม 2563 โดยยกเลิกประกาศกระทรวงศึกษาธิการ เรื่อง นโยบายการทดสอบทางการศึกษาแห่งชาติ (O-NET) ลงวันที่ 16 กันยายน 2562  
เฉพาะในการทดสอบระดับชั้นประถมศึกษาปีที่ 6 และชั้นมัธยมศึกษาปีที่ 3 ทั้งนี้ การดำเนินการทดสอบทางการศึกษาแห่งชาติขั้นพื้นฐาน (O-NET) ของสถาบันทดสอบทางการศึกษาแห่งชาติฯ ให้ถือเป็นสิทธิส่วนตัวโดยเฉพาะ  
ของนักเรียนที่จะเข้ารับการทดสอบตามความสมัครใจ ดังนั้น เพื่อให้สอดคล้องกับนโยบายการทดสอบ  
ทางการศึกษาแห่งชาติขั้นพื้นฐาน (O-NET) ตามประกาศของกระทรวงศึกษาธิการ เกิดความเป็นธรรม  
และความเสมอภาคแก่นักเรียนทุกคน สถานศึกษาทุกแห่งมีแนวทางปฏิบัติที่เป็นมาตรฐานเดียวกัน จึงแก้ไขเพิ่มเติมแนวทางปฏิบัติการรับนักเรียน ปีการศึกษา 2564 ชั้นมัธยมศึกษาปีที่ 1 และชั้นมัธยมศึกษาปีที่ 4 โดยไม่นำ  
ผลคะแนนการทดสอบทางการศึกษาระดับชาติขั้นพื้นฐาน (O-NET) มาใช้ในการรับนักเรียนเข้าศึกษาต่อ  
ชั้นมัธยมศึกษาปีที่ 1 และชั้นมัธยมศึกษาปีที่ 4

/2. สถาบัน...

- 2 -

2. สถาบันทดสอบทางการศึกษาแห่งชาติ (องค์การมหาชน) ได้ดำเนินการปรับแผนปฏิบัติการประจำปีที่เกี่ยวข้องกับการทดสอบทางการศึกษาระดับชาติขั้นพื้นฐาน (O-NET) และการทดสอบทางการศึกษาระดับชาติด้านอาชีวศึกษา (V-NET) เพื่อให้สอดคล้องกับสถานการณ์ที่มีผลกระทบต่อการจัดการเรียนการสอน  
ในสถานศึกษาต่าง ๆ และเพื่อให้การทดสอบในปีการศึกษา 2563 สามารถดำเนินการได้อย่างมีประสิทธิภาพ  
คณะกรรมการสถาบันทดสอบทางการศึกษาแห่งชาติ ในการประชุมครั้งที่ 1/2564 เมื่อวันที่ 15 มกราคม 2564 มีมติให้สถาบันทดสอบทางการศึกษาแห่งชาติ (องค์การมหาชน) จัดการทดสอบทางการศึกษาระดับชาติขั้นพื้นฐาน (O-NET) ชั้นประถมศึกษาปีที่ 6 และชั้นมัธยมศึกษาปีที่ 3 และการทดสอบทางการศึกษาระดับชาติด้านอาชีวศึกษา  
(V-NET) ระดับประกาศนียบัตรวิชาชีพชั้นปีที่ 3 (ปวช.3) หรือเทียบเท่า ปีการศึกษา 2563 ให้สอดคล้อง  
กับสถานการณ์และมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID–19) และให้สถานศึกษาหรือนักเรียนสมัครสอบผ่านทางเว็บไซต์ ww.niets.or.th “ระบบสมัครและยืนยันการเข้าสอบ”  
ระหว่างวันที่ 25 มกราคม - 5 กุมภาพันธ์ 2564 โดยไม่เสียค่าสมัครสอบ

กรมส่งเสริมการปกครองท้องถิ่นพิจารณาแล้ว เพื่อให้การทดสอบทางการศึกษาระดับชาติ  
ขั้นพื้นฐาน (O-NET) และการทดสอบทางการศึกษาระดับชาติด้านอาชีวศึกษา (V-NET) ของนักเรียนในสถานศึกษาสังกัดองค์กรปกครองส่วนท้องถิ่นเป็นไปด้วยความเรียบร้อย ขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาในสังกัดดำเนินการ ดังนี้

1. สำรวจจำนวนนักเรียนที่มีความประสงค์เข้าร่วมการทดสอบทางการศึกษาระดับชาติ  
ขั้นพื้นฐาน (O-NET) และการทดสอบทางการศึกษาระดับชาติด้านอาชีวศึกษา (V-NET) ประจำปีการศึกษา 2563 หากนักเรียนมีความประสงค์สมัครสอบ ขอให้สถานศึกษายืนยันรายชื่อนักเรียนที่มีความประสงค์จะเข้าทดสอบ  
ผ่านทางเว็บไซต์ www.niets.or.th “ระบบสมัครและยืนยันการเข้าสอบ” ตามกำหนดวัน เวลา ดังกล่าวข้างต้น โดยให้ศึกษารายละเอียดได้ทางเว็บไซต์ [www.niets.or.th](http://www.niets.or.th)

2. แจ้งแนวทางปฏิบัติในการรับนักเรียนของสถานศึกษาสังกัดองค์กรปกครองส่วนท้องถิ่น  
ในปีการศึกษา 2564 ระดับชั้นมัธยมศึกษาปีที่ 1 และชั้นมัธยมศึกษาปีที่ 4 โดยไม่นำผลคะแนนการทดสอบ  
ทางการศึกษาระดับชาติขั้นพื้นฐาน (O-NET) มาใช้ในการรับนักเรียนเข้าศึกษาต่อชั้นมัธยมศึกษาปีที่ 1 และ  
ชั้นมัธยมศึกษาปีที่ 4

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร. อสถ...................................

ผอ.กศ....................................

ผอ.กง.สศ...............................

หน.ฝ.กศ................................

จนท.......................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๓

โทรสาร ๐-๒๒๔๑-๙๐๒๑-๓ ต่อ 218